**Seletuskiri otsuse eelnõu Omaosaluse tagamine projekti „Raasiku valla jäätmejaama rajamine“ elluviimiseks juurde**

Raasiku Vallavalitus ning MTÜ Jäätmehalduskeskus esitas 31.05.2018 Keskkonnainvesteeringute Keskuse taotlusvooru taotluse 94 078,32 euro suuruse investeeringutoetuse saamiseks, et rajada 2020 aastaks Raasiku valda nõuetele vastav jäätmejaam.

Jäätmejaama vajadust on korduvalt väljendanud meie elanikud ning ettevõtjad. Juhul kui jäätmejaam on rajatud ning tegutseb vastavalt keskkonnaalastes õigusaktides sätestatule, on võimalik saada riigieelarvest toetust jäätmevaldkonna toetuseks.

### I osa: KIK projekti tegevused ja eelarve

Positiivse vastuse puhul on plaanis järgmine tegevuskava ning eelarve:

|  |  |  |
| --- | --- | --- |
| Asfaltplatsi ehitus 60+40 mm | m2 | 850 |
| Keevispaneelaed krundile h=1,8 m | jm | 110 |
| Automaatväravad laiusega 5 m | tk | 1 |
| Soojaku ehitus merekonteineri baasil 2800×5040 mm (2 ruumi, veevarustusega) | kompl | 1 |
| Varikatuste ehitus konteineri kohale kogumiskonteinerite mahutamiseks | m2 | 50,66 |
| Kanalisatsiooni kogumiskaev koos ülevooluga septikusse) | m2 | 50 |
| Välisvalgustuspostid | tk | 4 |
| Vidoevalvesüsteem | kompl | 1 |

| jrk nr | Tegevus | Tähtaeg | valla eelarve | KIK toetuse osa |
| --- | --- | --- | --- | --- |
| **1** | Ehitusprojekt | 30.01.2019 | 5000 | 0 |
| **2** | Ehituse järelvalve | 31.12.2019 | 677 | 1580 |
| **3** | Jäätmejaama ehitus | 31.12.2019 | 29156 | 68031 |
| **4** | Jäätmemahutite soetamine | 31.01.2020 | 10486 | 24467 |
| **5** | Muu inventari soetamine | 31.01.2020 | 2010 | 0 |

Selgitused:

**Rida 1.** Ehitusprojekt on koostatud hetkel eelprojektina, et anda ülevaade inventarist ning jäätmejaama rajatiste asukohast. Tegemist ei ole abikõlbuliku kuluga ning see summa ei kajastu ka projekti taotlusest omaosalusena. Võimalik on tellida projekt ühiselt Lääne-Harju vallavalitsuse ning Anija vallavalitsusega, et jagada kulusid, mida on võimalik jagada ning saavutada kulude kokkuhoid. Lõplik maksumus sõltub erinevatest asjaoludest, mida projekteerimisfirmad ei oska ennustada enne täpseid tellija nõudeid.

**Rida 2.** Ehtiuse järelvalve on kohustuslik toetuse saamis korral ning abikõlbulik, seega katab KIK maksumusest 70%.

**Rida 3.** Ehitus hõlmab eelprojektile tuginedes jägmiseid rajatisi:

Maksumus on saadud hinnapakkumuste võrdlusel. Lõplik hind selgub peale riigihanke läbiviimist.

|  |  |  |
| --- | --- | --- |
| Kogutav jäätmeliik vastavalt TAT §12 lg 3 | Hind | Mahuti nimetus |
| Paber ja kartong | 144 | 0,6 m3 plastik |
| Plastid | 144 | 0,6 m3 plastik |
| Metallid | 3120 | 15m3 multilift |
| Klaas | 3120 | 15m3 multilift |
| Aia- ja haljastujäätmed, mittelagunevad | 3120 | 15m3 multilift |
| Aia- ja haljastujäätmed, biolagunevad | 3120 | 15m3 multilift |
| Köögi- ja sööklajäätmed | 65 | 0,24 m3 plastik |
| Pakendid, eriliigid (8) | 1152 | 0,6 m3 plastik |
| Puit | 3120 | 15m3 multilift |
| Tekstiil | 65 | 0,24 m3 plastik |
| Suurjäätmed | 3120 | 15m3 multilift |
| Probleemtoodete jäätmed | TVO | Merekonteiner, jt |
| Vanarehvid | 3120 | 15m3 multilift |
| Eterniit | 3120 | 15m3 multilift |
| Ohtlikud jäätmed | 5304 | Erimahuti |

KIK toetab 70%.

**Rida 4.** Mahutid on planeeritud soetada järgmiselt:

Mahutite investeering on pikemas perspektiivis soodsam, kui mahutite rentimine. Mahutite eluiga on vähemalt 10-15 aastat.

Kogutavate jäätmete liigid tulenevad õigusaktidest.

**Rida 5.**

Väiksemad esemed on vajalikud, kuid ei ole abikõlbulikud. Näiteks kontorisisustus (lauaarvuti, laud, tool jne - u 1800 eurot), isiku- ja tulekaitsevahendid, esmaabikomplektid, veebipoodide hindade põhjal 210. Kindlasti saab jäätmejaamas kasutada ka kasutatud mööblit ning tehnikat.

### II osa Jäätmete vastuvõtu kulud ja tulud

Hetkel on arvutused tehtud lihtsustatult ühtse hinnakirjaga. Tavapäraselt hinnakirju jäätmejaamades diferentseeritakse, näiteks oma valla elanikud on soodsamad või jäätmevaldajad on soodsamad (elanikud+suvila omanikud). Toodud jäätmekogusest näiteks esimene ühik soodsam, järgmised tasu eest. Neid otsuseid saab langetada juba tegevuse käigus ning elanikelt laekunud ettepanekutele tuginedes.

Hinnakirjas on jäätmete vastuvõtu tasu jäätmeliikidele, mis ei ole kaetud tootjavastutuse süsteemi poolt - rehvid, elektroonika, pakendid.

Hinnakiri on saadud Harku valla, Tallinna Jäätmete Taaskasutuskeskuse jt hinnakirju võrreldes. Jäätmekogused arvestades JATS statistikat valla jäätmetekke kohta ning andmeid ohtlike jäätmete kogumisringidelt.

Kokku on jäätmete vasutvõtutasudetl planeeritud laekumisi 19 261 eurot ning jäätmete äraveo ning käitluse kulusid 36 124 eurot. **Vahe igal aastal -16 863, mille peab katma vallavalitsus.** Kõik summad on hinnangulised. Täpsema arvutuse leiab lisatud tabelist, milles jäätmekogused, tühjenduste arvud aastas ning üksikud hinnakomponendid.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Jäätmete vastuvõtt aastas** | **Vatuvõetud kogus/t** | **Äraveo kordade arv** | **Hind vastuvõtul: €/t** | **Käitlejate vastuvõtu hind: €/t** | **Veokulu/kord** | **Kommentaar** | **TULUD** | **KULUD** | **VAHE/€** |
| suurjäätmeid | 63 | 42 | 100 | 76,2 | 120 | 15m3 vedu/7 p intervall | 6300 | 9840,6 | **-3540,6** |
| sorteerimata ehitusjäätmeid | 32 | 21 | 100 | 76,2 | 120 | 15m3 vedu/14p intervall | 3200 | 4958,4 | **-1758,4** |
| aia- ja pargijäätmeid | 1 | 6 | 50 | 37,8 | 120 | 15m3 vedu/hooajaline vedu | 50 | 757,8 | **-707,8** |
| eterniit | 57 | 42 | 70 | 60 | 120 | 15m3 vedu/14p intervall keskmiselt - hooajaline vedu | 3990 | 8460 | **-4470** |
| lehtklaasi | 10 | 12 | 100 | 76,2 | 120 |  | 1000 | 2202 | **-1202** |
| tekstiil | 1 | 2 | 100 | 76,2 | 5 |  | 100 | 86,2 | **13,8** |
| sorteeritud ehitus- ja lammutusjäätmeid, nagu betoon, tellised, plaadid ja keraamikatooted | 50 | 12 | 50 | -10 | 120 |  | 2500 | 940 | **1560** |
| vanametalli | 17 | 1 | 0 | 120 | 120 | Võetud sama hind, mis 15m2 veol. Arvestatud 7t/üks vedu. | 0 | 2160 | **-2160** |
| kompleksseid elektroonikaromusid (külmkapid, pesumasinad, elektripliidid, televiisorid, raadiod jms) | 10 | 24 | 0 | 0 | 0 | tulu: 95,9€ kuus tasu TVO-delt | 1151 | 0 | **1151** |
| plastijäätmeid | 1 | 1 | 50 | 76,2 | 4 | Vastavalt täitumisele | 50 | 80,2 | **-30,2** |
| Õlijäätmed | 0,2 | 4 | 100 | 312 | 300 | Allikas: 2017 riigihange | 20 | 1262,4 | **-1242,4** |
| Ohtlikud pakendid | 1 | 1 | 100 | 456 | 0 | Allikas: 2017 riigihange | 100 | 456 | **-356** |
| Pestitsiidid | 0,3 | 1 | 100 | 2250 | 0 | Allikas: 2017 riigihange | 30 | 675 | **-645** |
| Elavhõbe | 0,1 | 1 | 200 | 4410 | 0 | Allikas: 2017 riigihange | 20 | 441 | **-421** |
| Värvid, lakid | 2,5 | 1 | 100 | 456 | 0 | Allikas: 2017 riigihange | 250 | 1140 | **-890** |
| Ravimid | 1 | 1 | 200 | 2304 | 0 | Allikas: 2017 riigihange | 200 | 2304 | **-2104** |
| pakendid | 300 | 12 | 0 | 0 | 0 | TVO | 0 | 0 | **0** |
| paber ja kartong | 20 | 12 | 0 | 0 | 4 | KJV | 0 | 48 | **-48** |
| biolagunevad köögi- jas sööklajäätmed | 1 | 36 | 100 | 37,8 | 4 | KJV | 100 | 181,8 | **-81,8** |
| vanarehvid | 1 | 2 | 0 |  |  | Tasuta | 0 | 0 | **0** |
| töötlemata puitu | 1 | 1 | 200 | 10,2 | 120 | Tasuta | 200 | 130,2 | **69,8** |
| **KOKKU** |  |  |  |  |  |  | **19261** | **36123,6** | **-16862,6** |

### III Osa Üldhalduskulud

Õigusaktidest tulenevalt peab jäätmejaama opereerijal olema jäätmeload. Jäätmejaam peab olema avatud kindel arv tunde määratud nädalapäevadel. Hetkel kehtivate nõuete kohaselt kolm korda nädala, sh ühel puhkepäeval, kokku 24 tundi. Nõuded on leitavad keskkonnaministri määruses [“Olmejäätmete sortimise kord ning sorditud jäätmete liigitamise alused”](https://www.riigiteataja.ee/akt/129042015008?leiaKehtiv)

Jäätmejaamas on kommunaalkulud ning valvekulud. heakorra kulusid ei ole lisatud, sest loodetavasti jõuab kokkuleppele teiste vallaasutustega. Jäätmejaamas ei ole kaalu, sest selle hooldamise kulud ning taatlemine on kulukas.

**Rida 1.** Palgakulud on arvestatud koos maksudega, allikaks on statistikaameti töötasu antud valdkonnas. Tegemist on 1,5 töökohaga. Igal töötajal on puhkus, ta võib olla haige - on laadimise ja koristuse päevi, mil on hea, et kohal on kaks abililist. Lisaks peab üks inimene või teenuse osutaja olema pädev jäätmete käitlemisse saatmise osas ning juhtimise osas - mille kulusid on võimalik jagada teiste jäätmejaamadega (Anija ja Lääne-Harju valla jäätmejaamad).

**Read 2-4.** Kulud on arvutatud Tabasalu, Rapla ja Kohila jäätmejaamade tegevuse andmetel.

|  |  |  |  |  |  |
| --- | --- | --- | --- | --- | --- |
| Jrk nr | Kulu | kogus | ühik | Hind |  |
| 1 | Palgakulud: | 18 | kuu | 1674 | 30 132 € |
| 2 | Valveteenus: | 1 | aasta | 500 | 500 € |
| 3 | Vesi: | 1 | aasta | 83 | 83 € |
| 4 | Elekter | 5500 | kWh | 0,0549 | 302 € |
| 5 | Remondikulu: | 1 | aasta | 5% | 4 050 € |
|  | **TEGEVUSKULU AASTAS** |  |  |  | **35 067 €** |

**Rida 5.** Remondifond on 5% aastas, kalkuleeritud ehituse maksumusest.

### Kokkuvõte

Toetuse saamise korral peab jäätmejaama tegutsema 10 aastat, ning saatma materjalina ringlusse vähemalt 100 tonni jäätmeid aastas.

Jäätmejaama haldamiseks on erinevaid stsenaariumeid, ühena näiteks jäätmejaama haldamise üleandmine korraldatud jäätmeveo teenuse osutajale, kes katab igaastased kulud, kuid vallvalitsusele või Jäätmehalduskeksus MTÜ-le jääb siiski järelvalve ja aruande roll, et kõik jäätmeliigid oleks vastuvõetud ning käideldud nõuetekohaselt.

Esimesel aastal võiks siiski juhtida jäätmejaama tegevust ise, näiteks läbi MTÜ, et saada piisavalt andmeid jäätmejaama opereerimise üleandmiseks. Eraettevõtjalt laekuvad andmed ning probleemide kirjeldused ei pruugi olla piisavalt objektiivsed.

Taotluse juurde on vaja lisada volikogu otsus, millega tagatakse jäätmejaama investeeringu omaosalus ning tegevuskulude katmine järgmise 10 aasta jooksul.

Andre Sepp

vallavanem

Koostaja: MTÜ Jäätmehalduskeskus